Бокит

Бокит – ванадаттар тобына жататын Қазақстан жерінде табылған минерал. И.И. Боктың есімімен аталған. 1959 жылы Е.А. Анкинович Қаратау ванадий кен орындарынан алғаш тауып, зерттеген. Химиялық формуласы: KAl2Fe6V10+4 [V+520O76]· 30H2O. Майда ине (ұзындығы 0,1 – 0,3 мм) тәрізді бір бағытта қатар орналасқан немесе жан-жаққа сәулеше тарамдалған агрегаттар түзіп, тау жыныстарының жарықтары мен қуыстарын толтырады. Түсі қара, қаттылығы  2,7 – 3,2, меншікті  салмағы 2,97 – 3,10 г/см3. Бокит ванадийлі тақтатастардың үгілу қабаттарында кездеседі.“Қазақ Энциклопедиясы”, 2 том

Дереккөздер</span> 

Санат:Минералдар